En middelsstor (ca. 10 millimeter), avlang, rødbrun, blind løpebille. Fasettøynene er redusert til små, vage fargeflekker. Hodet er omtrent dobbelt så langt som bredt, firkantet sett ovenfra. Kjevene er slanke, antennene tynne og nesten så lange som kroppen. Pronotum er avrundet firkantet, betydelig lengre enn bretd, litt bredere enn hodet. Dekkvingene er smalt ovale med fine punktstriper.